**Skelligøyene** (irsk: *Na Scealaga*), en gang kjent som «the Skellocks», er to små bratte klippeholmer som ligger om lag 16 kilometer vest for Bolus Head på Iveraghhalvøya i grevskapet Kerry i Irland. Den største av de to er Skellig Michael (også kjent som Great Skellig) som sammen med Little Skellig som er i sentrum av et 364 hektar stort (899 acre) viktig fugleområde med blant annet store bestander av havsule og lundefugler, etablert av BirdWatch Ireland i 2000. Skellig Michael er også kjent for et tidlig kristent kloster som står på UNESCOs verdensarvliste.

Lille Skellig
-------------

Den minste øya er Little Skellig (*Sceilig Bheag* på irsk). Øya ligger halvannen kilometer øst den større Skellig Michael. Den er stengt for publikum, og har verdens nest største koloni av havsuler med nesten 30 000 par og er av internasjonal betydning. Øya er 134 m høy og ligger omtrent 1,5 km øst-nordøst for Skellig Michael.

Skellig Michael
---------------

Munkehusene, formet som bikuber av stein.
Den største øya er kjent som Skellig Michael (*Sceilig Mhichíl* på irsk) eller bare *Great Skellig* («Store Skellig»), og er den største av de to øyene. Den strekker seg over 230 meter over havet. På toppen av øya er det et tidlig kristent kloster fra 500-tallet på en høyde av 160 m over havet på en bergklippe nær øverste punkt av den nedre bergtoppen. Øya er erklært som et verdensarvområde av UNESCO.

Også kjent som Great Skellig (Sceilig Mhichíl på irsk[5]), er dette den største av de to øyene, med to topper som stiger til over 230 m (750 fot) over havet. Med et kristent kloster fra det sjette århundre som ligger på 160 m (520 fot) over havet på en hylle nær toppen av den nedre toppen, er Great Skellig utpekt som et UNESCOs verdensarvsted.

Naturvernorganisasjonen Birdwatch Ireland var bekymret for at den irske regjeringen tillot filming på et sjøfuglreservat uten tredjeparts samtykke. I løpet av hekkesesongen 2014 ble krykkjeunger i reir feid ut på havet av nedslaget fra et helikopter og fortært av måker.

Natur
-----

Little Skellig sett fra Skellig Michael
Skelligøyene er kjente for sine sjøfuglkolonier, og de er en av de viktigste områdene for sjøfugl i Irland, både på grunn av de store bestandene og på grunn av mangfoldet i arter.

Blant de artene som hekker her er havsule, havhest, krykkje, havsvale, havlire, alke, lomvi og lunde (mer enn 4 000 lundefugl bare på Skellig Michael). I mindre antall forekommer også alpekråke (*Pyrrhocorax pyrrhocorax*) og vandrefalk.

Det er et rikt dyreliv i havet rundt øyene også. Havert (gråsel) er vanlig, og brugde, vågehval, delfinarter og havlærskilpadde har også blitt observert. Det er mange interessante steder for dykking rundt øyene, siden vannet er svært klart og det er undervanns­klipper ned til om lag 60 meters dyp.

Innspillingssted for film
-------------------------

Den siste scenen av filmen *Star Wars: The Force Awakens* ble filmatisert på Skellig i juli 2015, med ytterligere filming som fant sted der i september 2015 for *Star Wars: The Last Jedi* (2015), den påfølgende filmen i serien. Restene av Skellig Michael-klosteret vises i filmen, og da representerer et gammelt Jedi-tempel.

Tidligere fungerte Skelligøyene som lokasjon i Werner Herzog-filmen *Hjerte av glass* fra 1976, hvor øyene er med i en av profetiene til seeren Hias.

Enkelte scener fra vampyrfilmen *Byzantium* (2012) ble også filmet her.

Bilder
------

* Toppen av Skellig MichaelToppen av Skellig Michael
* De gamle trappene opp til klosteretDe gamle trappene opp til klosteret
* Munkenes kirkegård og store bedekammeretMunkenes kirkegård og store bedekammeret
* Koloni av havsuler på Little SkelligKoloni av havsuler på Little Skellig

Referanser
----------

1. ↑  Skellig Islands, *Irish Tourism*
2. ↑   *Analecta Hibernica*. Stationery Office of Saorstát Éireann. 1995. s. 332.
3. ↑  BirdWatch Ireland: «The Skelligs: Great Skellig and Little Skellig», *BirdLife International*
4. ↑  «Sceilg Mhichíl», *UNESCO*
5. ↑  An Sceilg «Bheag / Skellig Rock Little», *Placenames Database of Ireland*
6. ↑  «Little Skellig, Co. Kerry», *BirdWatch Ireland*
7. ↑  «Sceilg Mhichíl / Skellig Rock Great», *Placenames Database of Ireland*
8. ↑   «Star Wars: Habitats directive ‘breached’ on Skellig Michael», *The Irish Times*, 17. desember 2015
9. ↑   «Jedi threat to seabirds», *New Scientist*. **227** (3039): 7. 19. september 2015.
10. ↑  O'Sullivan, Majella (29. juli 2014): «And ... action! New 'Star Wars' film shoot kicks off on Skellig Michael», *Irish Independent*
11. ↑  «BirdWatch Ireland has major concerns over Star Wars filming on Skellig Michael», *BirdWatch Ireland*. 8. september 2015.
12. ↑   «Heart of Glass (1976) Filming Locations», *IMDb*
13. ↑   «Byzantium (2012)», *IMDb*

Eksterne lenker
---------------

* (en) Skellig Islands – kategori av bilder, video eller lyd på Commons Rediger på Wikidata

* (en) Skellig Islands – galleri av bilder, video eller lyd på Commons Rediger på Wikidata
* UNESCO Verdensarvsteder – Skellig Michael (engelsk)
* Skelligs Islands – offisiell side for turister (engelsk)
* SkelligsRock – Nettside med detaljer om historie og dyreliv (engelsk)

|  |  |
| --- | --- |
| Oppslagsverk/autoritetsdata | VIAF **·** LCCN
 |